Document ID: 32000R2733

Κανονισμός (ΕΚ) αριθ. 2733/2000 της Επιτροπής
της 14ης Δεκεμβρίου 2000
για την τροποποίηση του κανονισμού (ΕΚ) αριθ. 2342/1999 για καθορισμό των λεπτομερειών εφαρμογής των καθεστώτων των πριμοδοτήσεων στον τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1254/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του βοείου κρέατος(1), όπως τροποποιήθηκε από τον κανονισμό (ΕΚ) αριθ. 907/2000 της Επιτροπής(2), και ιδίως το άρθρο 4 παράγραφος 8, το άρθρο 6 παράγραφος 4, το άρθρο 11 παράγραφος 5 και το άρθρο 20,
Εκτιμώντας τα ακόλουθα:
(1) Ο κανονισμός (ΕΚ) αριθ. 2342/1999 της Επιτροπής, της 28ης Οκτωβρίου 1999, για καθορισμό των λεπτομερειών εφαρμογής του κανονισμού (ΕΚ) αριθ. 1254/1999 του Συμβουλίου περί κοινής οργανώσεως αγοράς στον τομέα του βοείου κρέατος, όσον αφορά τα καθεστώτα των πριμοδοτήσεων(3), όπως τροποποιήθηκε τελευταία από τον κανονισμό (ΕΚ) αριθ. 1900/2000(4), και για την κατάργηση του κανονισμού (ΕΟΚ) αριθ. 3886/92(5), όπως τροποποιήθηκε τελευταία από τον κανονισμό (ΕΚ) αριθ. 1410/1999(6), προβλέπει στο άρθρο 41 ορισμένους κανόνες σχετικά με την πληρωμή των προκαταβολών. Λόγω της δυσχεροός κατάστασης της αγοράς του βοείου κρέατος που απορρέει από τη σημαντική πτώση της ζήτησης, η οποία συνδέεται κυρίως με την απομάκρυνση των καταναλωτών που ανησυχούν με την αύξηση του αριθμού των κρουσμάτων σπογγώδους εγκεφαλοπάθειας των βοοειδών που έχουν διαπιστωθεί, πρέπει να επιτραπεί αύξηση του ποσού της προκαταβολής της ειδικής πριμοδότησης, της πριμοδότησης στη θηλάζουσα αγελάδα, της πριμοδότησης στη σφαγή και των συμπληρωματικών πληρωμών.
(2) Λαμβανομένης υπόψη της πορείας των γεγονότων, επιβάλλεται η άμεση θέση σε ισχύ του παρόντος κανονισμού.
(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 41 παράγραφος 1 του κανονισμού (ΕΚ) αριθ. 2342/1999, προστίθεται το ακόλουθο τελευταίο εδάφιο:
"Ωστόσο, όσον αφορά το ημερολογιακό έτος 2000, η προκαταβολή της ειδικής πριμοδότησης, της πριμοδότησης στη θηλάζουσα αγελάδα, της πριμοδότησης στη σφαγή και των συμπληρωματικών πληρωμών μπορεί να καταβληθεί μέχρις ορίου 80% του ποσού αυτών των πριμοδοτήσεων ή αυτών των πληρωμών."
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Δεκεμβρίου 2000.

Labels: 6